கேள்வி: ரார்செசுடெசு ஜெயராமி - தோற்றம் பற்றி நீங்கள் என்ன அறிந்துள்ளீர்கள்?
பதில்: ''ரார்செசுடெசு'' பேரினத்தைச் சேர்ந்த இந்தச் சிற்றினத்தின் உயிரிகள், பச்சை நிறத்திலிருந்து கரும் பச்சை, புள்ளிகள் மற்றும் சில சமயங்களில் மஞ்சள் நிற மாறுபாடுகள் வரையிலான புறத்தோற்றங்களில் காணப்படும். ''ரார்செசுடெசு'' பேரினத்தைச் சேர்ந்த தவளைகள், தலைப்பிரட்டை வளர்ச்சி நிலை இல்லாத நேரடி-உருமாற்றத்தினைக் கொண்டுள்ளது.
கேள்வி: ரார்செசுடெசு ஜெயராமி - வாழிடம் குறித்து விரிவாக சொல்லுங்கள்.
பதில்: ஜெயராம் புதர் தவளை மனிதக் குடியிருப்புகளுக்கு இடையே காணப்படும் சிறிய காடு மற்றும் சோலைக்காடுகள் பகுதிகளில் வசிக்கின்றன. இவை தேயிலைத் தோட்டங்களிலும் காணப்படுகின்றன.
கேள்வி: ரார்செசுடெசு ஜெயராமி - அச்சுறுத்தல்கள் பற்றி நீங்கள் என்ன அறிந்துள்ளீர்கள்?
பதில்: அறிவியலாளர்கள் இந்தத் தவளை இதன் சிறிய, வாழிடத் துண்டாக்கம் காரணமாக வாழிட வரம்பில் அழிந்து வரும் நிலையில் உள்ளது என வகைப்படுத்துகின்றனர். இதன் வாழிடம் மரம் வெட்டுதல் மற்றும் விவசாயத்துடன் தொடர்புடைய காடழிப்புக்கு உட்பட்டது. மேற்குத் தொடர்ச்சி மலையில் உள்ள தவளைகளின் வாழிடத்தின் பகுதிகளில் ஆண்டுதோறும் புனித யாத்திரை நடைபெறுகிறது. இதில் கலந்துகொள்பவர்கள் புல்வெளிகளில் தீ மூட்டி இந்தத் தவளையைத் தொந்தரவு செய்கின்றனர். விஞ்ஞானிகள் புவி சூடாதல் இந்த இனத்திற்கு அச்சுறுத்தல் என்றும் குறிப்பிடுகின்றனர். இவை அதிக உயரத்தில் வசிப்பதால், இவற்றின் வரம்பு வெப்பமடையும் பட்சத்தில் வடக்கு நோக்கி நகர முடியாத நிலையில் உள்ளன. பாரம்பரிய மருத்துவத்தில் குழந்தைகளின் இருமல், பேசமுடியாமை, நடக்க இயலாமை போன்றவற்றுக்கு இந்தத் தவளை எப்போதாவது பயன்படுத்தப்படுகிறது. ''ரார்செசுடெசு'' பேரினத்தில் உள்ள மற்ற தவளைகளில் ''பேட்ராசோகைதிரியம் டெண்ட்ரொபேடிடிசு'' பூஞ்சை பாதிப்பு ஏற்படுத்துவது போன்று இந்தத் தவளையிலும் கைட்ரிடியோமைகோசிஸ் நோயினை ஏற்படுத்துகிறது.